தமிழகத்திலேயே திண்டுக்கல் மாவட்டத்தில் தான் அ.ம.மு.க இரண்டு கோஷ்டியாக பிரிந்து இருக்கிறது. மாநகர செயலாளர் ராமுத்தேவர் ஒரு கோஷ்டியாகவும், கிழக்கு மாவட்ட செயலாளர் தங்கத்துரை ஒரு கோஷ்டியாகவும் செயல்பட்டு வருகிறார்கள். கட்சிக்குள் ஏற்பட்டுள்ள பிளவு உண்ணாவிரதத்தில் எதிரொலித்துள்ளது. தி.மு.கவும், அ.தி.மு.கவும் இந்த தொகுதியில் ஆலோசனை கூட்டத்தை முடித்து, தேர்தல் பணியில் குதித்துவிட்டன. இந்நிலையில், உண்ணாவிரதம் மூலமாகப் பிரசாரத்தை தொடங்கவிருந்த அ.ம.மு.கவினர் தொண்டர்கள், பொதுமக்கள் மத்தியில் உண்ணாவிரதத்துக்கு போதுமான ஒத்துழைப்பு இல்லாததால் அதிர்ச்சியில் உள்ளனர். இதே நிலைமை நீடித்தால் நிலக்கோட்டை தொகுதி வெற்றி மிகப்பெரிய கேள்விக்குறியாகும் என அ.ம.மு.க தொண்டர்கள் பேசிக் கொள்கிறார்கள். உண்ணாவிரதம் தொடங்கிய இரண்டாம் நாளே போதிய வரவேற்பு இல்லாததைக் கண்டு அ.தி.மு.க தொண்டர்கள் மகிழ்ச்சியில் இருக்கிறார்கள்.